D'acord amb l'article 127.1.d) primer de l'Estatut d'autonomia de Catalunya, la Generalitat té competència exclusiva en el foment i la difusió de les arts portades a terme a Catalunya.
Així mateix, l'article 22 de l'Estatut d'autonomia estableix el dret de les persones a accedir en condicions d'igualtat a la cultura i al desenvolupament de les seves capacitats creatives individuals i col·lectives.
L'any 2010 el Govern de la Generalitat va crear, mitjançant el Decret 195/2010, de 14 de desembre, la Xarxa Pública de Centres i Espais d'Arts Visuals de Catalunya, i la va configurar com el sistema propi de les entitats públiques o privades sense ànim de lucre titulars de centres i espais d'arts visuals, dels ens locals que promouen i gestionen programacions i activitats d'arts visuals en equipaments de titularitat privada i que financen més de la meitat del cost de funcionament de l'equipament i de les entitats privades sense afany de lucre que desenvolupen iniciatives d'activitats d'arts visuals d'interès públic.
Tanmateix, la Xarxa Pública de Centres i Espais d'Arts Visuals de Catalunya no ha pogut assolir l'objectiu d'esdevenir el marc de referència ineludible en l'àmbit de les arts visuals de Catalunya.
Per superar aquesta situació, l'any 2015 el Departament de Cultura va constituir una comissió d'estudi, de composició multilateral, amb l'objectiu de liderar el procés de revisió general de la Xarxa Pública de Centres i Espais d'Arts Visuals de Catalunya i, en conseqüència, del Decret 195/2010, de 14 de desembre.
En aquest sentit, la revisió que articula aquest Decret es fonamenta en les propostes i conclusions de la Comissió d'Estudi, que s'estructuren en els àmbits següents: conceptual, material i organitzatiu.
Pel que fa a l'àmbit conceptual, l'objectiu de la revisió és configurar la Xarxa Pública de Centres i Espais d'Arts Visuals de Catalunya com un sistema que conjugui les dues classes d'ordenació possibles: la vertical i l'horitzontal, és a dir, la coordinativa i la cooperativa.
Per visualitzar aquest objectiu s'opta per canviar la denominació de la Xarxa Pública de Centres i Espais d'Arts Visuals de Catalunya, que passa a denominar-se Sistema Públic d'Equipaments d'Arts Visuals de Catalunya.
Pel que fa a l'àmbit material, l'objectiu és promoure i articular un marc estable de col·laboració i cooperació entre els equipaments d'arts visuals.
Aquest marc de col·laboració es tradueix en l'exercici d'accions de cooperació per part dels equipaments.
Per accions de cooperació s'entén el conjunt d'activitats, accions i serveis prestats sense contrapartida directa per un equipament en benefici d'un altre o altres equipaments.
L'àmbit material de la revisió es completa amb la definició dels equipaments d'arts visuals, que incorpora en la seva missió la cohesió social a través de l'exercici de funcions educatives i de servei a la ciutadania, i amb una reordenació tipològica dels equipaments d'arts visuals.
En aquest sentit, s'incorporen al Sistema Públic d'Equipaments d'Arts Visuals de Catalunya els equipaments nacionals d'arts visuals, que són les capçaleres del Sistema i on la Generalitat s'integra en els seus òrgans de govern.
Els altres equipaments es classifiquen en centres territorials d'arts visuals, centres i espais locals d'arts visuals i altres espais d'arts visuals.
En relació amb la configuració de la tipologia d'equipaments d'arts visuals, el Decret parteix del reconeixement del paper dels museus en l'àmbit de les arts visuals.
En aquest sentit, el Decret estableix que els centres i espais locals d'arts visuals i els altres espais d'arts visuals es poden ubicar en museus inscrits al Registre de Museus de Catalunya.
La configuració de la tipologia d'equipaments d'arts visuals deriva també del reconeixement del paper dels centres territorials d'arts visuals, que exerceixen una tasca fonamental per a les arts visuals a Catalunya i esdevenen la referència en l'àmbit de la cooperació i el treball en xarxa dels equipaments culturals.
El Sistema Públic d'Equipaments d'Arts Visuals de Catalunya es configura, per tant, com el sistema propi del conjunt d'entitats titulars d'equipaments d'arts visuals participats per l'Administració de la Generalitat i d'ens locals que promouen i gestionen programacions d'arts visuals en equipaments de titularitat pública o privada.
S'exclouen del Sistema les entitats privades sense afany de lucre que desenvolupen iniciatives d'activitats d'arts visuals d'interès públic, ja que no disposen de centres o espais d'arts visuals ni directament ni indirecta.
Pel que fa a l'àmbit organitzatiu, l'objectiu és simplificar-ne la composició i reordenar les funcions de cada òrgan per tal de desplegar la dimensió cooperativa del Sistema.
El Consell General canvia la denominació per la de Comissió Institucional, que perd funcions, que assumeix la Taula Tècnica, com la d'acordar la integració, modificació i exclusió d'entitats del Sistema i classificar els equipaments d'arts visuals.
El Fòrum canvia la seva denominació per la de Plenari.
El Consell Nacional de la Cultura i de les Arts no exerceix competències directes sobre el Sistema Públic d'Equipaments d'Arts Visuals de Catalunya, ja que la Llei 11/2011, del 29 de desembre, de reestructuració del sector públic per agilitar l'activitat administrativa, va modificar la Llei 6/2008, del 13 de maig, del Consell Nacional de la Cultura i de les Arts, i va suprimir la seva funció d'atorgar ajuts en l'àmbit de la creació artística, sens perjudici de les seves funcions consultives i avaluadores que estableix l'article 4 de la Llei 6/2008, del 13 de maig.
Per tant, els mecanismes de suport i les modalitats de vinculació del Sistema es vehiculen exclusivament a través del departament competent en matèria de cultura, sens perjudici que l'Oficina de Suport a la Iniciativa Cultural, com a organisme adscrit, tramiti i concedeixi els ajuts.
Aquest Decret s'insereix en el marc del Pla d'equipaments culturals de Catalunya 2010-2020, aprovat pel Decret 40/2010, de 16 de març, el qual determina les necessitats i els dèficits d'equipaments culturals de la xarxa bàsica, que inclou els espais d'arts visuals, per fomentar la construcció o millora de les instal·lacions corresponents.
El Decret s'estructura en set capítols, dues disposicions addicionals, una derogatòria i dues disposicions finals.
El capítol 1 conté les disposicions generals del Decret que regulen l'objecte, l'àmbit d'aplicació, les entitats i les funcions del Sistema Públic d'Equipaments d'Arts Visuals de Catalunya.
És novetat la inclusió obligatòria de les entitats titulars d'equipaments que formin part del sector públic de la Generalitat.
El capítol 2 estableix els requisits que han de complir les entitats per formar part del Sistema, i les obligacions de les entitats integrades, que responen bàsicament a l'obligació de justificar els fons rebuts i difondre el finançament públic atorgat.
El capítol 3 defineix la tipologia d'equipaments i estableix els requisits que han de complir.
Les funcions i els paràmetres mínims dels equipaments s'han de determinar mitjançant una ordre de la persona titular del departament competent en matèria de cultura.
El capítol 4 regula els mecanismes de suport i les modalitats de vinculació.
La pertinença al Sistema permet beneficiar-se de la cooperació tècnica i del suport econòmic del departament competent en matèria de cultura de l'Administració de la Generalitat, a través del contracte programa, el conveni de col·laboració i el suport genèric, segons el tipus d'equipament.
El capítol 5 determina l'organització del Sistema, que està formada per la Comissió Institucional, integrada per representants de les administracions públiques implicades en la programació d'arts visuals i que exerceix la direcció institucional del Sistema; la Taula Tècnica, amb representants del departament competent en matèria de cultura, de les diputacions provincials i de diferents equipaments d'arts visuals, que exerceix la direcció tècnica del Sistema, i el Plenari, que reuneix anualment tots els seus membres.
El capítol 6 es refereix a la cooperació entre equipaments d'arts visuals, per tal que determinats equipaments duguin a terme voluntàriament actuacions o prestin serveis en benefici d'altres equipaments amb el suport del departament competent en matèria de cultura.
El pla de cooperació territorial és el document que conté el projecte general d'actuació en l'àmbit de la cooperació entre els equipaments d'arts visuals del Sistema.
Les accions de cooperació són realitzades pels equipaments referents del seu àmbit territorial, que poden ser equipaments nacionals d'arts visuals o centres territorials d'arts visuals.
El capítol 7 regula els procediments d'integració al Sistema, i de modificació i exclusió d'entitats, d'acord les normes de procediment administratiu comú vigents.
Es regula la iniciació, la instrucció —inclòs el tràmit d'audiència—, la resolució i els recursos administratius.
També es descriuen les causes de modificació i exclusió de les entitats
La disposició addicional primera regula la integració i, si escau, reclassificació dels centres territorials d'arts visuals de la Xarxa Pública de Centres i Espais d'Arts Visuals de Catalunya en el Sistema Públic d'Equipaments d'Arts Visuals de Catalunya.
La disposició addicional segona estableix que el Museu d'Art Contemporani de Barcelona és un equipament nacional d'arts visuals del Sistema.
La disposició derogatòria deroga el Decret 195/2010, de 14 de desembre, de la Xarxa Pública de Centres i Espais d'Arts Visuals de Catalunya.
Les disposicions finals autoritzen el desplegament del Decret per ordre de la persona titular del departament competent en matèria de cultura de l'Administració de la Generalitat en l'àmbit organitzatiu i l'entrada en vigor d'aquest Decret.
Aquest Decret s'ajusta als principis de bona regulació que estableix l'article 129 de la Llei 39/2015, d'1 d'octubre, del procediment administratiu comú de les administracions públiques, segons els quals les administracions públiques, en l'exercici de la potestat reglamentària, han d'actuar conforme als principis de necessitat, eficàcia, proporcionalitat, seguretat jurídica, transparència i eficiència.
D'acord amb els principis de necessitat i eficàcia, aquesta regulació es justifica en la conveniència d'articular un marc estable de col·laboració i cooperació entre els equipaments d'arts visuals a través del Sistema Públic d'Equipaments d'Arts Visuals de Catalunya, que supera les mancances de la Xarxa Pública de Centres i Espais d'Arts Visuals de Catalunya.
D'acord amb el principi de proporcionalitat, les mesures que s'hi incorporen contenen la regulació imprescindible per atendre la necessitat que s'ha de cobrir amb la norma, establint la composició, les funcions i el funcionament del Sistema.
Atenent al principi de seguretat jurídica, la potestat reglamentària s'exerceix de manera coherent amb la resta de l'ordenament jurídic, i deroga el Decret 195/2010, de 14 de desembre, de la Xarxa Pública de Centres i Espais d'Arts Visuals de Catalunya, amb la finalitat de disposar d'un marc normatiu estable, predictible, integrat, clar i de certesa.
En aplicació del principi de transparència, l'Administració de la Generalitat possibilita l'accés senzill, universal i actualitzat a la normativa en vigor i els documents propis del seu procés d'elaboració.
Durant el procediment d'elaboració, la proposta normativa s'ha sotmès a informació pública i a audiència de les entitats associatives d'ens locals, a les diputacions provincials, a l'Ajuntament de Barcelona, al Consell Nacional de la Cultura i de les Arts, al Consorci Museu d'Art Contemporani de Barcelona i als centres territorials d'arts visuals.
Així mateix, el Decret es fonamenta en les propostes d'una comissió d'estudi, en què estaven representats els diferents agents implicats.
I, en aplicació del principi d'eficiència, aquest Decret no crea càrregues administratives per a la ciutadania i permetrà millorar les polítiques de foment dels equipaments d'arts visuals i la cooperació entre aquests.
D'acord amb els articles 26.e) i 39.1 de la Llei 13/2008, del 5 de novembre, de la presidència de la Generalitat i del Govern.
Per tot això, a proposta de la consellera de Cultura, d'acord amb el dictamen de la Comissió Jurídica Assessora, i amb la deliberació prèvia del Govern,
L'objecte d'aquest Decret és regular el Sistema Públic d'Equipaments d'Arts Visuals de Catalunya, que es configura com el sistema propi del conjunt d'entitats titulars d'equipaments d'arts visuals participats per l'Administració de la Generalitat i d'ens locals que promouen i gestionen programacions d'arts visuals.
Les disposicions d'aquest Decret s'apliquen a les entitats que formin part del Sistema.
S'han d'integrar al Sistema Públic d'Equipaments d'Arts Visuals de Catalunya les entitats titulars d'equipaments d'arts visuals que formin part del sector públic de la Generalitat.
a) Les entitats titulars d'equipaments d'arts visuals que no formin part del sector públic de la Generalitat en les quals l'Administració de la Generalitat participi en el seu finançament i en els seus òrgans de govern, sempre que es tracti d'entitats sense ànim de lucre, independentment de la seva forma jurídica.
b) Els municipis i els altres ens locals de Catalunya que promoguin o gestionin programacions d'arts visuals en equipaments de titularitat pública o privada.
Les funcions del Sistema Públic d'Equipaments d'Arts Visuals de Catalunya són les següents:
a) Establir un marc que possibiliti la coordinació de les polítiques públiques de l'Administració de la Generalitat, en matèria d'equipaments d'arts visuals, i dels ens locals de Catalunya, sens perjudici de l'autonomia local.
b) Canalitzar el suport públic de l'Administració de la Generalitat en l'àmbit de les arts visuals.
c) Coordinar i racionalitzar els recursos dels diferents agents que intervenen en l'àmbit de les arts visuals.
d) Fomentar la integració dels sectors de creació, producció, exhibició i difusió.
e) Garantir l'equilibri territorial de les programacions, especialment de les pràctiques artístiques contemporànies i les de més qualitat artística, tècnica i professional.
f) Promoure l'activitat dels creadors i creadores que resideixin i treballin a Catalunya en els equipaments d'arts visuals del Sistema.
g) Promoure la projecció exterior dels equipaments d'arts visuals.
h) Fomentar i articular la cooperació dels equipaments d'arts visuals.
i) Vetllar pel compliment de les obligacions derivades de la integració al Sistema.
j) Promoure les bones pràctiques de les entitats integrades al Sistema.
k) Dissenyar estratègies, establir plans i executar accions per al desenvolupament i l'aplicació de les polítiques d'igualtat de dones i homes en l'àmbit de les arts visuals, d'acord amb la Llei 17/2015, del 21 de juliol, d'igualtat efectiva de dones i homes.
l) Dissenyar estratègies, establir plans i executar accions per al desenvolupament i l'aplicació de les polítiques d'accessibilitat en l'àmbit de les arts visuals, d'acord amb la Llei 13/2014, del 30 d'octubre, d'accessibilitat.
Requisits generals i obligacions derivades de la integració al Sistema Públic d'Equipaments d'Arts Visuals de Catalunya
Requisits generals de les entitats i dels equipaments
Les entitats que s'integrin al Sistema Públic d'Equipaments d'Arts Visuals de Catalunya han de disposar, directament o indirecta, d'equipaments d'arts visuals.
Els equipaments d'arts visuals han de disposar de llicència d'obertura, si és preceptiva, i de la documentació corresponent a les característiques arquitectòniques, funcionals, de gestió i d'activitat de l'equipament.
Obligacions derivades de la integració
Les entitats integrades al Sistema Públic d'Equipaments d'Arts Visuals de Catalunya assumeixen les obligacions següents:
a) Aportar la documentació justificativa i les dades de les activitats que reben el suport del Sistema que el departament competent en matèria de cultura de l'Administració de la Generalitat els requereixi per al control de gestió i avaluació.
b) Incloure la imatge corporativa del Sistema, si es crea, i l'expressió del fet que ha col·laborat el departament competent en matèria de cultura de l'Administració de la Generalitat en tots els mitjans de difusió de les activitats i programacions que es realitzin amb el suport del Sistema.
c) Actualitzar les dades dels equipaments amb una periodicitat anual i sempre que el departament competent en matèria de cultura de l'Administració de la Generalitat els ho requereixi.
d) Sotmetre's a les actuacions de control i comprovació efectuades per tal de verificar l'exactitud i adequació de les declaracions responsables presentades per les entitats i el compliment dels requisits aplicables per formar part del Sistema.
Les persones inspeccionades o controlades resten obligades a prestar la màxima col·laboració en les tasques d'inspecció i control, i també a proporcionar les dades necessàries que se'ls sol·licitin.
Els equipaments d'arts visuals del Sistema Públic d'Equipaments d'Arts Visuals de Catalunya esdevenen l'espai públic de referència en l'àmbit de les arts visuals contemporànies i tenen com a missió la cohesió social a través de l'exercici de les funcions educatives i de servei a la ciutadania que els són pròpies.
Tipologia d'equipaments d'arts visuals
Els equipaments d'arts visuals del Sistema Públic d'Equipaments d'Arts Visuals de Catalunya es classifiquen en algun dels tipus següents:
a) Equipaments nacionals d'arts visuals.
b) Centres territorials d'arts visuals.
c) Centres i espais locals d'arts visuals.
d) Altres espais d'arts visuals.
Equipaments nacionals d'arts visuals
Els equipaments nacionals d'arts visuals han de complir els requisits i les condicions següents:
a) Han de ser equipaments d'àmbit nacional.
b) L'Administració de la Generalitat ha de tenir representació en els seus òrgans de govern.
c) Han de constituir, per les seves característiques, les capçaleres del Sistema Públic d'Equipaments d'Arts Visuals de Catalunya perquè esdevenen els referents per a la resta d'equipaments d'arts visuals.
d) Han de tenir, com a missió, difondre i socialitzar l'art contemporani a través de la producció d'exposicions i altres formats de difusió de la creació artística, oferint una multiplicitat de visions, generant debats crítics sobre l'art i la cultura i integrant públics cada vegada més amplis.
e) Han de tenir per objectiu la innovació, l'educació i la difusió dels projectes expositius a través de les coproduccions i itineràncies tant en l'àmbit nacional com internacional, el treball en xarxa amb altres institucions nacionals i internacionals i la preservació del patrimoni.
f) Han d'adoptar les mesures necessàries per evitar tot tipus de discriminació per raó de sexe i establir mesures que assegurin la presència i participació de les dones en la creació i difusió cultural dels seus equipaments.
h) Han d'adoptar les mesures necessàries per a evitar tot tipus de discriminació per raó de discapacitat i promoure la creació d'obres que reflecteixin la integració de les persones amb discapacitat.
Els centres territorials d'arts visuals han de complir els requisits i les condicions següents:
a) Han de ser equipaments d'àmbit local i supralocal.
b) Han de ser equipaments de titularitat municipal que s'impulsen i promouen des de l'Administració de la Generalitat a través dels mecanismes de suport i les modalitats de vinculació corresponents.
c) Han de tenir com a missió la difusió de l'art contemporani en el context local, supralocal, nacional i internacional.
d) Han de tenir com a objectiu la promoció de la creació, la investigació, la producció, l'exhibició, la difusió de projectes artístics contemporanis, el foment de la patrimonialització de les obres produïdes i la documentació dels projectes realitzats.
S'entén per patrimonialització de les obres produïdes la incorporació de la creació contemporània als fons dels museus inscrits al Registre de Museus de Catalunya.
Els centres territorials d'arts visuals poden utilitzar com a distintiu l'identificador "Xarxa de Centres Territorials d'Arts Visuals de Catalunya".
Centres i espais locals d'arts visuals
Els centres i espais locals d'arts visuals han de complir els requisits i les condicions següents:
c) Han de tenir com a missió la difusió de l'art contemporani en el context local i supralocal.
d) Han de tenir com a objectiu la promoció de la creació, la producció de projectes d'arts visuals, l'exhibició i la difusió de l'art contemporani.
Els centres i espais locals d'arts visuals es poden ubicar en museus inscrits al Registre de Museus de Catalunya.
Els centres i espais locals d'arts visuals poden utilitzar com a distintiu l'identificador "Xarxa de Centres i Espais Locals d'Arts Visuals de Catalunya".
Els altres espais d'arts visuals han de complir els requisits i les condicions següents:
c) Han de tenir com a missió la difusió de l'art contemporani en el context local.
d) Han de tenir com a objectiu l'exhibició de projectes d'arts visuals i la difusió de l'art contemporani.
e) Han de promoure la creació de valor i interès de les arts visuals amb projectes educatius i de dinamització de públics.
Els altres espais d'arts visuals es poden ubicar en museus inscrits al Registre de Museus de Catalunya.
Els equipaments d'arts visuals han de complir, en el marc dels seus objectius, les funcions i els paràmetres mínims que s'han d'establir per ordre de la persona titular del departament competent en matèria de cultura de l'Administració de la Generalitat.
Mecanismes de suport i modalitats de vinculació amb l'Administració de la Generalitat
El departament competent en matèria de cultura de l'Administració de la Generalitat ha d'establir mecanismes de suport a les entitats que formen part del Sistema Públic d'Equipaments d'Arts Visuals de Catalunya.
Als efectes d'aquest Decret, s'entén per mecanismes de suport el conjunt de recursos tècnics i econòmics que el departament competent en matèria de cultura de l'Administració de la Generalitat posa a disposició de les entitats que formen part del Sistema.
Les modalitats de vinculació són els instruments jurídics que canalitzen i formalitzen els mecanismes de suport de l'Administració de la Generalitat a les entitats que formen part del Sistema Públic d'Equipaments d'Arts Visuals de Catalunya.
Tipologia de modalitats de vinculació
Les modalitats de vinculació són les següents:
Les modalitats de vinculació són incompatibles entre si.
Modalitat de vinculació preferent
El contracte programa és la modalitat de vinculació preferent dels equipaments nacionals d'arts visuals amb l'Administració de la Generalitat.
Els equipaments nacionals d'arts visuals que no disposin de contracte programa han de subscriure, supletòriament, convenis de col·laboració amb l'Administració de la Generalitat.
El conveni de col·laboració és la modalitat de vinculació preferent dels centres territorials d'arts visuals.
El suport genèric és la modalitat de vinculació preferent dels centres i espais locals d'arts visuals i dels altres espais d'arts visuals.
Aquesta modalitat de vinculació es concreta preferentment en les convocatòries periòdiques de subvencions per a la programació d'arts visuals.
Organització del Sistema Públic d'Equipaments d'Arts Visuals de Catalunya
Els òrgans del Sistema Públic d'Equipaments d'Arts Visuals de Catalunya són els següents:
Aquests òrgans s'adscriuen al departament competent en matèria de cultura de l'Administració de la Generalitat, a través de la direcció general competent en matèria d'equipaments d'arts visuals.
El departament competent en matèria de cultura de l'Administració de la Generalitat ha de vetllar per tal que en els nomenaments i les designacions per a la composició dels òrgans del Sistema s'atengui al principi de representació paritària de dones i homes, d'acord amb la Llei 17/2015, del 21 de juliol, d'igualtat efectiva de dones i homes.
Aquests òrgans es poden constituir, convocar, reunir-se, adoptar acords i trametre les actes corresponents tant de manera presencial com a distància.
En defecte del que regula aquest Decret, el funcionament d'aquests òrgans es regeix per la normativa reguladora dels òrgans col·legiats de l'Administració de la Generalitat.
La Comissió Institucional és l'òrgan col·legiat que exerceix la direcció institucional del Sistema Públic d'Equipaments d'Arts Visuals de Catalunya.
La composició de la Comissió Institucional és la següent:
a) Presidència: correspon a la persona titular del departament competent en matèria de cultura de l'Administració de la Generalitat o la persona en què delegui.
Una persona representant de la Federació de Municipis de Catalunya.
Una persona representant de l'Associació Catalana de Municipis i Comarques.
c) Secretaria: correspon a una persona funcionària del departament competent en matèria de cultura de l'Administració de la Generalitat, amb veu i sense vot, i sense que comporti la creació o l'ocupació de cap lloc de treball específic.
La persona titular del departament competent en matèria de cultura de l'Administració de la Generalitat nomena la secretaria i les vocalies de la Comissió Institucional, a proposta, si escau, de l'ens, entitat o òrgan que representen.
Les funcions de la Comissió Institucional són les següents:
b) Establir les directrius generals d'actuació de la Taula Tècnica.
c) Avaluar l'estat del Sistema i aprovar els projectes estratègics.
d) Aprovar reglaments de bones pràctiques en l'àmbit de la gestió dels equipaments.
La Comissió Institucional s'ha de reunir, com a mínim, un cop l'any.
Els membres de la Comissió poden sol·licitar a la presidència la convocatòria de reunions extraordinàries.
Si hi són convocades per la presidència, poden assistir a les reunions de la Comissió Institucional, amb veu i sense vot, persones relacionades amb el sector de les arts visuals de Catalunya en representació d'entitats, empreses o institucions del sector o a títol personal.
La Taula Tècnica és l'òrgan col·legiat que exerceix la direcció tècnica del Sistema Públic d'Equipaments d'Arts Visuals de Catalunya, en el marc de les directrius generals de la Comissió Institucional.
La composició de la Taula Tècnica és la següent:
a) Presidència: correspon a la persona titular de la direcció general competent en matèria d'equipaments d'arts visuals de l'Administració de la Generalitat.
Una persona representant dels centres territorials d'arts visuals.
Una persona representant dels centres i espais locals d'arts visuals.
Una persona representant dels altres espais d'arts visuals.
c) Secretaria: correspon a la persona titular de la secretaria de la Comissió Institucional, amb veu i sense vot, sense que comporti la creació o l'ocupació de cap lloc de treball específic.
La Presidència pot convidar a les sessions de la Taula Tècnica persones expertes en l'àmbit que s'hagi de tractar en l'ordre del dia i persones tècniques o representants d'ens locals que promoguin o gestionin programacions d'arts visuals, amb veu i sense vot.
La Presidència de la Comissió Institucional nomena les vocalies de la Taula Tècnica, a proposta de la Comissió Institucional.
Les funcions de la Taula Tècnica són les següents:
a) Exercir la direcció tècnica del Sistema, d'acord amb les directrius generals de la Comissió Institucional.
b) Aprovar el pla d'actuació anual del Sistema.
c) Aprovar el pla de cooperació territorial dels equipaments d'arts visuals del Sistema.
d) Classificar els equipaments d'arts visuals d'acord amb la tipologia de l'article 7.
e) Acordar la integració i exclusió de les entitats al Sistema i modificar aquests acords, si escau.
f) Proposar a la Comissió Institucional les mesures adients per desenvolupar el Sistema o per resoldre les mancances que s'hi puguin detectar.
g) Estudiar les necessitats, iniciatives i propostes que es plantegin des dels diferents sectors de les arts visuals.
h) Fer el seguiment dels plans d'accessibilitat als equipaments d'arts visuals del Sistema, d'acord amb la normativa d'accessibilitat.
i) Formular suggeriments, iniciatives i propostes d'actuació.
La Taula Tècnica s'ha de reunir, com a mínim, dos cops l'any.
Per ordre de la presidència, la secretaria convoca les reunions de la Taula, i la presidència les dirigeix.
La presidència ha de fer un seguiment del desenvolupament de les activitats de la Taula Tècnica i n'ha d'informar a la Comissió Institucional.
El Plenari és l'òrgan col·legiat del Sistema Públic d'Equipaments d'Arts Visuals de Catalunya que reuneix a una persona representant de cadascuna de les entitats integrants del Sistema.
La presidència i la secretaria corresponen a les persones titulars d'aquests òrgans de la Comissió Institucional.
El Plenari esdevé l'espai de trobada, participació, informació i debat col·lectiu sobre temes d'interès relacionats amb les arts visuals a Catalunya.
El Plenari s'ha de reunir, com a mínim, un cop l'any.
Cooperació entre equipaments d'arts visuals
Suport i principis per a la cooperació
El Sistema Públic d'Equipaments d'Arts Visuals de Catalunya esdevé l'àmbit propi i específic per a la cooperació entre els equipaments d'arts visuals.
Per fomentar la cooperació dels equipaments d'arts visuals, l'Administració de la Generalitat ha d'establir mecanismes de suport a les entitats que formin part del Sistema.
La cooperació entre els equipaments del Sistema es fonamenta en els principis de voluntarietat, bona fe i confiança legítima.
El pla de cooperació territorial és el document que conté el projecte general d'actuació per articular la cooperació entre els equipaments d'arts visuals del Sistema Públic d'Equipaments d'Arts Visuals de Catalunya.
El pla de cooperació territorial és únic, però es pot formular i implementar a partir d'àrees de cooperació territorial específiques, si escau.
La Taula Tècnica pot crear comissions de treball d'àmbit territorial per a la seva elaboració.
La cooperació entre els equipaments d'arts visuals es concreta en l'exercici d'accions de cooperació.
Als efectes d'aquest Decret, les accions de cooperació són les actuacions, activitats i serveis que determinats equipaments d'arts visuals presten en benefici d'altres equipaments integrats al Sistema Públic d'Equipaments d'Arts Visuals de Catalunya.
L'exercici d'accions de cooperació és voluntari i es realitza sense contraprestació directa entre els equipaments, sens perjudici del suport econòmic que correspongui a través de la modalitat de vinculació amb l'Administració de la Generalitat.
Les accions de cooperació s'executen en el marc del pla de cooperació territorial del Sistema.
Els equipaments referents són els equipaments d'arts visuals que realitzen accions de cooperació.
Poden ser equipaments referents els equipaments nacionals d'arts visuals i els centres territorials d'arts visuals.
Les accions de cooperació exercides pels equipaments referents reben el suport de l'Administració de la Generalitat a través del contracte programa o conveni de col·laboració corresponent.
Els procediments administratius vinculats al Sistema Públic d'Equipaments d'Arts Visuals de Catalunya són els següents:
a) Procediment d'integració, que té per objecte acordar la integració en el Sistema de les entitats que compleixin els requisits establerts, el qual inclou la classificació de l'equipament o dels equipaments corresponents.
b) Procediment de modificació, que té per objecte modificar l'acord d'integració.
c) Procediment d'exclusió, que té per objecte acordar l'exclusió d'una entitat del Sistema.
La direcció general competent en matèria d'equipaments d'arts visuals és l'òrgan instructor dels procediments administratius del Sistema Públic d'Equipaments d'Arts Visuals de Catalunya.
La Taula Tècnica és l'òrgan competent per resoldre els procediments administratius del Sistema, a proposta de l'òrgan instructor.
Un cop instruïts els procediments i immediatament abans de redactar la proposta d'acord corresponent, s'ha de posar l'expedient, llevat de les dades excloses del dret d'accés, en coneixement de les entitats o persones interessades, o dels seus representants, per tal que puguin formular les al·legacions i aportar els documents que considerin procedents en un termini no inferior a deu dies hàbils ni superior a quinze dies hàbils.
Es pot prescindir del tràmit d'audiència si no figuren en el procediment ni s'han de tenir en compte altres fets ni altres al·legacions i proves que les adduïdes per l'entitat o persona interessada.
Termini màxim per resoldre i manca de resolució expressa
El termini per resoldre els procediments i notificar els acords corresponents és de sis mesos a comptar de la data d'entrada de la sol·licitud en el registre de l'òrgan competent, en els procediments iniciats a instància d'entitat interessada, o des de l'acord d'incoació corresponent, en els procediments iniciats d'ofici.
En els procediments iniciats a instància de l'entitat interessada, el transcurs del termini de sis mesos sense la notificació de l'acord corresponent comporta l'estimació de la sol·licitud per silenci administratiu.
En els procediments iniciats d'ofici, el transcurs del termini de sis mesos sense que es notifiqui l'acord corresponent produeix la caducitat del procediment, tret que se'n puguin derivar el reconeixement o, si escau, la constitució de drets o altres situacions jurídiques favorables, cas en què l'entitat interessada que hagi comparegut pot entendre desestimades les seves pretensions per silenci administratiu.
Contra els acords de la Taula Tècnica, les entitats o persones interessades poden presentar un recurs d'alçada davant la persona titular del departament competent en matèria de cultura de l'Administració de la Generalitat, que és qui l'ha de resoldre, o davant la Taula Tècnica.
El termini per interposar el recurs d'alçada és d'un mes, si l'acte és exprés.
Si l'acte no és exprés, el recurs d'alçada es pot interposar en qualsevol moment a partir del dia en què es produeixin els efectes del silenci administratiu.
Inici i instrucció del procediment d'integració
El procediment d'integració s'inicia a instància de l'entitat interessada mitjançant la presentació d'una sol·licitud ajustada al model normalitzat que estableixi el departament competent en matèria de cultura de l'Administració de la Generalitat.
La sol·licitud ha d'incorporar la declaració responsable que es compleixen els requisits de l'article 4 i que es disposa de la documentació acreditativa corresponent.
L'òrgan instructor pot demanar la documentació complementària que consideri adient i inspeccionar les instal·lacions dels equipaments per constatar el compliment dels requisits d'integració.
L'acord d'integració ha de classificar l'equipament d'acord amb la tipologia de l'article 7.
L'eficàcia de l'acord d'integració es produeix amb la seva notificació a l'entitat interessada.
L'acord d'integració s'ha de modificar en els casos següents:
a) Per canvis substancials en les característiques dels equipaments que impliquin una revisió del tipus establert en l'acord d'integració.
b) Per altres alteracions de les condicions que es van tenir en compte en l'acord d'integració.
Inici i instrucció del procediment de modificació
El procediment de modificació s'inicia d'ofici o a instància de l'entitat interessada.
En el procediment iniciat a instància de l'entitat interessada, la sol·licitud ha d'incorporar la documentació acreditativa de la causa o causes que justifiquen la modificació.
En el procediment iniciat d'ofici, l'acord d'incoació de la Taula Tècnica s'ha de notificar a l'entitat interessada.
L'òrgan instructor pot demanar la documentació complementària que consideri adient i inspeccionar les instal·lacions dels equipaments, si escau.
L'òrgan instructor ha d'emetre un informe sobre la causa de la modificació.
Les persones interessades poden adduir, en qualsevol moment del procediment anterior al tràmit d'audiència, al·legacions i aportar documents o altres elements de judici, els quals s'han de tenir en compte per l'òrgan instructor en redactar la proposta d'acord corresponent.
L'acord de modificació ha de classificar l'equipament d'acord amb la tipologia de l'article 7 o bé modificar altres aspectes de l'acord d'integració ateses les noves condicions que s'han produït.
L'eficàcia de l'acord de modificació es produeix amb la notificació de l'acord a l'entitat interessada.
Les causes d'exclusió de les entitats integrades al Sistema Públic d'Equipaments d'Arts Visuals de Catalunya són les següents:
a) Sol·licitud de l'entitat interessada, llevat que la seva integració sigui obligatòria d'acord amb l'article 2.1.
b) Incompliment reiterat de les obligacions que estableix aquest Decret.
c) Incompliment sobrevingut dels requisits per pertànyer al Sistema.
d) Resistència, obstrucció o negativa a les actuacions de comprovació.
Inici i instrucció del procediment d'exclusió
En el supòsit de l'apartat a) de l'article 35, el procediment d'exclusió s'inicia a instància de l'entitat interessada, mitjançant la sol·licitud corresponent.
En els supòsits dels apartats b), c) i d) de l'article 35, el procediment d'exclusió s'inicia d'ofici mitjançant l'acord d'incoació de la Taula Tècnica, a proposta de l'òrgan instructor.
L'acord d'incoació s'ha de notificar a l'entitat interessada.
L'òrgan instructor pot demanar la documentació complementària que consideri adient i inspeccionar les instal·lacions dels equipaments per constatar si concorre alguna de les causes d'exclusió del Sistema.
En el cas que el procediment s'hagi iniciat d'ofici, l'òrgan instructor ha d'emetre un informe sobre la causa d'exclusió per la qual s'ha incoat el procediment.
Les persones interessades poden adduir, en qualsevol moment del procediment anterior al tràmit d'audiència, al·legacions i aportar documents o altres elements de judici, els quals ha de tenir en compte l'òrgan instructor en redactar la proposta d'acord corresponent.
Si de la instrucció del procediment es desprèn que efectivament s'ha produït alguna de les causes d'exclusió dels apartats b), c) i d) de l'article 35, la Taula Tècnica, a proposta de l'òrgan instructor, ha d'acordar, motivadament, l'exclusió de l'entitat.
En el supòsit de l'apartat a) de l'article 35, la Taula Tècnica ha d'acordar l'exclusió de l'entitat, sens perjudici de la vigència dels compromisos de l'entitat que deriven dels mecanismes de suport i de les modalitats de vinculació que corresponguin.
L'acord d'exclusió produeix efectes a partir de la notificació a l'entitat interessada.
Centres territorials d'arts visuals de la Xarxa Pública de Centres i Espais d'Arts Visuals de Catalunya
Els centres territorials d'arts visuals integrats a la Xarxa Pública de Centres i Espais d'Arts Visuals de Catalunya d'acord amb la disposició addicional quarta del Decret 195/2010, de 14 de desembre, s'integren, a tots els efectes, al Sistema Públic d'Equipaments d'Arts Visuals de Catalunya, sempre que es compleixi el que estableix l'article 2 i sens perjudici dels canvis en la classificació que escaiguin d'acord amb la tipologia i els criteris que estableix aquest Decret i les funcions i paràmetres mínims que s'estableixin per ordre.
En el termini d'un any des de l'entrada en vigor de l'Ordre que estableixi les funcions i paràmetres mínims dels equipaments d'arts visuals, la Taula Tècnica ha de classificar, si escau, els centres territorials d'arts visuals integrats d'acord amb l'apartat 1 en alguna de les categories de la tipologia de l'article 7.
A aquests efectes, els centres esmentats han d'acreditar el compliment de les funcions i els paràmetres mínims que s'estableixin per ordre.
Els canvis en la categoria dels centres territorials, si escau, s'han de tramitar d'acord amb el procediment de modificació que estableix la secció tercera del capítol 7.
Museus nacionals i d'interès nacional
El Museu d'Art Contemporani de Barcelona s'integra en el Sistema Públic d'Equipaments d'Arts Visuals de Catalunya com a equipament nacional d'arts visuals.
Els altres museus classificats com a nacionals o d'interès nacional d'acord amb l'article 19 de la Llei 17/1990, de 2 de novembre, de museus, que tinguin per objecte la difusió i socialització de l'art contemporani i que siguin titularitat d'entitats que formin part del sector públic de la Generalitat, s'integren en el Sistema com a equipaments nacionals d'arts visuals.
Es deroga el Decret 195/2010, de 14 de desembre, de la Xarxa Pública de Centres i Espais d'Arts Visuals de Catalunya.
Autorització per al desplegament
Es faculta la persona titular del departament competent en matèria de cultura de l'Administració de la Generalitat per dictar les disposicions necessàries per al desplegament d'aquest Decret sobre organització del Sistema Públic d'Equipaments d'Arts Visuals de Catalunya.
Aquest Decret entra en vigor als dos mesos de la seva publicació al Diari Oficial de la Generalitat de Catalunya.